Diari Oficial de la Generalitat Valenciana


Sumari del DOGV 8141, del 04-10-2017 (2017/8235)

RESOLUCIÓ de 13 de setembre de 2017, de la Presidència de la Generalitat, per la qual s'aprova la reclassificació en classe segona del lloc d'oficialia major de l'Ajuntament d'Orihuela.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   8141

Data del DOGV
:   04-10-2017

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2017/8235


Data del document
:   13-09-2017

Organisme emissor
:   Presidència de la Generalitat

Tipus de document
:   Resolució

RESOLUCIÓ de 13 de setembre de 2017, de la Presidència de la Generalitat, per la qual s'aprova la reclassificació en classe segona del lloc d'oficialia major de l'Ajuntament d'Orihuela. [2017/8235]  
El lloc de treball de col·laboració denominat oficialia major de l'Ajuntament d'Orihuela es troba actualment classificat en classe tercera, i està reservada la seua provisió a personal funcionari amb habilitació de caràcter nacional que pertany a la subescala de secretaria intervenció.  
  
Segons el certificat de la Secretaria, el Ple de l'Ajuntament, en la sessió que va tindre lloc el dia 30 de març de 2017, va acordar modificar la plantilla de personal i classificar el lloc d'oficialia major per a ser proveït per personal funcionari d'Administració local de la subescala de secretaria, categoria d'entrada.  
En el mateix acord plenari es va sol·licitar a la Presidència de la Generalitat la reclassificació corresponent de l'esmentat lloc per a la seua provisió per funcionaris amb habilitació de caràcter nacional que pertanyen a la subescala de secretaria, categoria d'entrada.  
El lloc d'oficialia major està ocupat en l'actualitat pel seu titular, Fernando Domínguez Herrero, qui, segons certificat de la Secretaria d'Orihuela, en data 15 de desembre de 2016, va manifestar la seua renúncia expressa al tràmit d'audiència previst en l'article 7.1.d del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana.  
Sotmés l'acord a informació pública segons s'acredita en l'expedient, per mitjà d'un anunci en el Butlletí Oficial de la Província d'Alacant número 76, de 21 d'abril de 2017, no s'han produït al·legacions.  
  
Consta en l'expedient la publicació definitiva de l'esmentada modificació de la plantilla de personal en el Butlletí Oficial de la Província d'Alacant número 108, de data 8 de juny de 2017.  
L'article 6.1 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana disposa que, de conformitat amb l'article 169 de la Llei 8/2010, de 23 de juny, de la Generalitat, de règim local de la Comunitat Valenciana, i per mitjà de la modificació de la seua corresponent plantilla i/o relació de llocs de treball, les entitats locals podran crear discrecionalment i suprimir, pels procediments i respectant els drets legalment establits, els llocs de col·laboració reservats a personal funcionari amb habilitació de caràcter nacional de la subescala i categoria que corresponga per a l'exercici de funcions de col·laboració amb els llocs de secretaria, intervenció o tresoreria. I s'hi afig en l'article 6.2 del mencionat Decret 23/2013 que la classificació d'aquests llocs de col·laboració correspon, en tot cas, a la conselleria competent en matèria d'administració local, que la realitzarà a proposta de l'entitat local interessada, a què haurà d'adjuntar-se certificat de la Secretaria, acreditatiu de la modificació de la plantilla i/o relació de llocs de treball, així com de la seua publicació definitiva en el Butlletí Oficial de la Província, tràmits que s'han complit en aquest expedient.  
  
Vistos els antecedents indicats, i en virtut del que disposen els articles 164.1, 169 i 170 de la Llei 8/2010, de 23 de juny, de la Generalitat, de règim local de la Comunitat Valenciana, així com en l'article 6 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, i de conformitat amb la Resolució de 12 de febrer de 2016, del president de la Generalitat, per la qual deleguen determinades atribucions en distints òrgans de l'Administració de la Generalitat (DOGV 7722, 17.02.2016), resolc:  
  
  
Primer  
Classificar el lloc d'oficialia major de l'Ajuntament d'Orihuela en classe segona, que queda reservat a personal funcionari d'Administració local amb habilitació de caràcter nacional de la subescala de secretaria, categoria d'entrada.  
Segon  
La modificació de la classificació del lloc de treball d'oficialia major no afectarà la destinació de qui l'exerceix amb caràcter definitiu, és a dir, de Fernando Domínguez Herrero.  
  
Contra aquesta resolució, que posa fi a la via administrativa, de conformitat amb el que estableix l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els recursos següents:  
a) Directament recurs contenciós administratiu davant el Jutjat Contenciós Administratiu de València o davant del jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
b) Potestativament, recurs de reposició davant el mateix òrgan que ha dictat l'acte, en el termini d'un mes a comptar de l'endemà de la publicació en el Diari Oficial de la Generalitat Valenciana, de conformitat amb el que estableixen els articles 112, 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública, no es pot interposar recurs en via administrativa, i això sense perjuí de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, reguladora de la jurisdicció contenciosa administrativa, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjuí que les persones interessades puguen exercitar qualsevol altra via que hi estimen oportuna.  
  
València, 13 de setembre de 2017.- El president, p. d. (R 12.02.2016; DOGV 7722, 17.02.2016), el secretari autonòmic de Presidència: Andreu Ferrer Bautista.